cyanic-selkie/wikianc huggingface dataset:
Beinta í Jákupsstovu
Beinta í Jákupsstovu er ein færøysk statsvitar. Ho er professor i samfunnsvitskap ved Høgskulen i Molde og professor II ved Fróðskaparsetur Føroya i Tórshavn.
Samerådets litteraturpris
I byrjinga vart prisen delt ut kvart år. Sidan 2014 vert han delt ut fast annankvart år og vekslar mellom barne- og vaksenlitteratur.
Beinta í Jákupsstovu
Ho gjekk gymnaset i Tórshavn og studerte deretter sosiologi ved Københavns Universitet og geografi ved Universitetet i Bergen. Ho har graden cand.polit. i offentleg administrasjon og organisasjonskunnskap frå Universitetet i Bergen frå 1982 og dr.polit. frå same universitet frå 2003. Ho har budd det meste av det vaksne livet sitt i Noreg.
Halvor J. Sandsdalen
Halvor Johannesson Sandsdalen var ein norsk forfattar og journalist og folkeminnesamlar.
Beinta í Jákupsstovu
Etter ein del år innan undervising og administrasjon vart Jákupsstovu tilsett som høgskulelektor (seinare førsteamanuensis) i statsvitskap ved Høgskulen i Molde i 1995. Ho fekk opprykk til professor i 2018.
Halvor J. Sandsdalen
Han voks opp på eit småbruk, var aktiv i Seljord Frilynde ungdomslag, og skreiv skodespel allereie som syttenåring. Den einaste skulegangen hans var Søve Jordbruksskule på Ulefoss i 1931 og Saga ungdomsskule på Gvarv i 1937. I unge år hadde han mange ulike arbeidsplassar, og vart vitne til og reagerte på korleis arbeidsfolk vart utnytta på store gardar. Han var ein av grunnleggjarane av skog- og landarbeidarforeining i heimbygda Seljord i 1935. I 1938 gifta han seg med forfattarinna Ingebjørg Kasin Sandsdalen.
I 1945 gav han ut diktsamlinga Det syng i skog og li på eige forlag, men den eigentlege debuten kom i 1946 med Mannen og moldi, som vart utgjeve på Fonna forlag. Sidan kom fleire diktsamlingar frå handa hans, parallelt med barnebøker og skodespel. Eit gjennombrot som diktar fekk han med fyrstepremien i tevlinga om kantate til Skien sitt 600-års jubileum i 1958. I diktninga hentar han ofte inspirasjon frå natur og folkeliv i heimbygda. Dikta er ikkje kompliserte, men tek gjerne utgangspunkt i noko konkret, som til dømes ei forteljing. Jamvel om han har fleire stemningsfulle skildringar kan han nok ikkje karakteriserast som ein romantikar, av di mange av tekstane hans har eit proletært utgangspunkt. Dikta hans inneheld ofte dobbel botn og ironi.
Sandsdalen var utdanna agronom, og dreiv farsgarden frå 1937 til 1952. Samstundes var han i mange år bibliotekar i Seljord og journalist på deltid i Telemark Arbeiderblad. Seinare verka han som redaktør i Telemark Tidende, eit vedlegg til Varden, og frå 1962 hadde han full stilling her. Sandsdalen var elles folkeminnesamlar og i mange år redaktør av Jol i Telemark. Han var også formann i Seljord Arbeiderparti og i mange år sekretær i Telemark Mållag.
Beinta í Jákupsstovu
Ho er dotter av fagforeiningsmannen Jákup í Jákupsstovu og Edith Lamhauge. Marinbiologen og den tidlegare direktøren ved havforskingsinstituttet på Færøyane, Hjalti í Jákupsstovu, er bror hennar. Ho er mor til sosiolingvisten Edit Bugge.
Halvor J. Sandsdalen
Han var far til skodespelaren og forfattaren Odd Jan Sandsdalen.
Beinta í Jákupsstovu
Bibliografi
(utval)
Halvor J. Sandsdalen
Bibliografi
Dikt Skodespel, barnebøker og romanar Folkeminne
Liopétri
Liopétri (gresk Λιοπέτρι, tyrkisk Liyopetri) er ein by på Kypros og ein lokalstyrd busetnad i distriktet Ammókhostos i Republikken Kypros.
Konoskopisk interferensmønster
Eit konoskopisk interferensmønster eller interferensfigur er eit mønster av rigar som vert skapt av optisk interferens når divergerande lysstrålar fer gjennom eit dobbeltbrytande stoff. Det er den beste måten å avgjere om eit mineral er fleiraksa eller toaksa, og for å finne det optiske forteiknet i optisk mineralogi. Dei observerte interferensmønstra syner i røynda alle mogelege dobbeltbrytande fargar på ein gong, inkludert slokka fargar (i mørke band kalla isogyrar).
Provinsen Ağrı
Provinsen Ağrı (kurdisk Parêzgeha Agirî, tyrkisk Ağrı ili) er ein provins aust i Tyrkia, og grensar til Iran i aust, Kars i nord, Erzurum i nordvest, Muş og Bitlis i sørvest, Van i sør og Iğdır i nordaust. Provinsen har eit areal på 11 376 km² og har litt over ein halv million innbyggjarar.
Distrikt
Provinsen Ağrı er delt inn i åtte distrikt (hovuddistriktet er utheva):
Tamerlan Tsarnajev
Tamerlan Tsarnajev, i USA kjend som Tamerlan Tsarnaev, var ein av dei mistenkte etter Boston maraton-bombinga 15. april 2013.
Biografi
Tsarnajev vart fødd 21. oktober 1986 i Den autonome sosialistiske sovjetrepublikken Kalmykia, som er Nord-Kaukasus, i Den russiske sosialistiske føderative sovjetrepublikken i Sovjetunionen, og var russisk statsborgar. Han hadde òg fast opphaldsløyve i USA.
Då han kom til USA i 2002 starta han på Cambridge Rindge and Latin School. Han søkja om opptak til University of Massachusetts Boston hausten 2006, men vart avvist. Tre gonger mellom 2006 og 2008 gjekk han på Bunker Hill Community College og studerte rekneskap for å verte ingeniør. Han slutta på skulen for å konsentrere seg om boksing.
2008
I laupet av 2008 vart han truande muslim og stoppa å drikke og røyke. Han starta med å jamleg oppsøkje Islamic Society of Boston-moskéen i nærleiken av heimen hans i Cambridge, ein moské som er skildra i USA Today og Americans for Peace and Tolerance for å undervise i «islamsk tenking som oppfordrar til misnøye mot Vesten, mistillit til politi og motstand mot vestlege styreformer, kjole og sosiale verdiar».
Han kravde at på-og-av-kjærasten Katherine Russell, som han seinare gifta seg med, skulle konvertere frå kristendommen til islam. Ho konverterte til islam og byrja å bruke hijab i 2008. Vener sa at han ville seie til Russell at ho var prostituert og eit ludder. Han var kjend for å ha raserianfall der han ville kaste ting, mellom anna møblar, på Russell.
2009
Som ambisiøs tungvektboksar trente Tsarnajev på Wai Kru Mixed Martial Arts Center. I 2009 og 2010 var han New England Golden Gloves-tungvektmeister etter å ha vunne Rocky Marciano-troféet. I mai 2009 deltok han i 201-pound-vektklassen i USA, men tapte i fyrste runde.
Dobbeltbryting
Dobbelbryting er ein optisk eigenskap ved eit stoff som har ein brytingsindeks som er avhengig av polarisasjonen og forplantingsretninga til lys. Desse optiske anisoptrope materiale er sagt å vere dobbeltbrytande. Dobbelbrytinga vert ofte kvantisert som den største skilnaden mellom brytingsindeksane som materialet viser. Krystall med asymmetrisk krystallstruktur er ofte dobbeltbrytande, i tillegg til platikk under mekanisk stress.
Fylkesveg 56 i Hedmark
Fylkesveg 56 i Hedmark går mellom Myrvoll og Høsbjør i Ringsaker kommune. Vegen er 5,0 km lang.
Tamerlan Tsarnajev
2009
Han vart arrestert i heimen sin på 410 Norfolk Street i Cambridge 28. juli 2009 for grovt overfall og vald etter eit mogleg overgrep mot ein kjærast. Kvinnen hadde ringt 911, naudnummeret i USA, greine hysterisk og sagt at ho hadde vorte banka opp av kjærasten sin, i fylgje arrestrapporten. Saka vart henlagt på grunn av manglande straffeforfølging og han vart dimed ikkje send ut av USA, medan statsborgarskapet til far hans vart forsinka på grunn av hendinga.
Dobbeltbryting
Dobbelbryting er opphavleg til fenomenet dobbel refraksjon der ein stråle med lys, som fell på eit dobbeltbrytande material, vert delt av polarisasjonen i to strålar som tar ein litt forskjellig veg. Denne effekten vart først skildra av den danske vitskapsmannen Rasmus Bartholin i 1669, som observerte det i kalsitt, eit krystall som har ein av dei kraftigaste dobbelbrytingane. Det var likevel først på 1800-talet at Augustin-Jean Fresnel korrekt skildra fenomenet i form av polarisasjon og forstod lys som komponentar i eit bølgjefelt i transverse polarisasjonar.
Tamerlan Tsarnajev
2009
Onkelen hans, Ruslan Tsarni, sa at «han hadde vore uroleg for hans nevø hadde vore ekstremist sidan 2009», noko som indikerar at Tsarnajev sin radikalisering ikkje starta då han vitja Russland i januar 2012, men mykje tidlegare i Boston etter at han vart sterkt påverka av ein muslimsk ideolog. Ideologen vart identifisert som Misha, som vitja Tamerlan og prata i timesvis og han var truleg medverkande til at Tamerlan gav opp musikkinteressen og boksekarrieren. Misha sin påverking på Tamerlan var òg stadfesta av Elmirza Khozjugov, Tamerlan sin tidlegare svigerbror. Khozjugov sa òg at Tamerlan hadde stor påverking på broren Dzjokhar Tsarnajev og systrene hans. I fylgje Khozhugov var Tamerlan forguda av syskena: «Ein kunne alltid høyre den yngre bror hans og dei yngre systrene seie «'Tamerlan sa det» og «Tamerlan sa at». Dzjokhar elska han. Han ville gjere alt det Tamerlan sa».
2010
I fylgje eit fotoessay om Tamerlan i The Comment, eit studentmagasin frå Boston University's College of Communications, sa han at han prøvde å verte amerikansk statsborgar tidsnok til å kunne delta på det amerikanske OL-troppen i boksing. Han sa òg at han «heller ville delta for USA enn for Russland», medan han òg sa at han «ikkje forstod» amerikanarar og ikkje hadde nokon amerikanske vener Han sa òg at han avstod frå å drikke og røyke av di «Gud seier nei til alkohol». Han lå til: «Det er inga verdiar lenger. Folk kan ikkje styre seg sjølv». Boksaren Edwin Rodriguez, som er mykje lettare, boksa med Tamerlan i 2010 og sa at sjølv om Tamerlan var god så mangla han konkurranseevne av di han umiddelbart klaga over ribbein- og magesmertar. Rodriguez skildra Tamerlan som arrogant, men ein feiging. Utleigaren til Tamerlan sa at bokseambisjonane hans ikkje ville vorte oppfylt av di «ryggen hans var i veldig dårleg form og at han dimed ikkje ville få delta i Dei olympiske leikane»." Trenaren hans og ein anna boksar skildra Tamerlan som talentfull, kul og arrogant.
I fylgje ein tante i Dagestan «starta han å verte interessert i islam for om lag tre år sidan, men han var aldri radikal».
Tamerlan datet Katherine Russell frå North Kingstown i Rhode Island i USA på og av då ho gjekk på Suffolk University frå 2007 til 2010. Våren 2010, då Russell gjekk gravid med barnet til Tamerlan, slutta ho på skulen, og dei gifta seg 21. juni 2010.
Joseph Haydn sine ouverturar
Kategorien er, i motsetnad til nærast alle andre i Hoboken-Verzeichnis, ikkje kategorisert etter komposisjonsår, men toneart. Sidan komposisjonsåra til dei fleste verka allereie var kjend syner dette kanskje meir enn noko at desse verka har vore sett på som relativt lite viktige i Haydn-resepsjonen; dei få verka som ikkje høyrer til ein opera er vanskelege å finne spela inn.
Tamerlan Tsarnajev
2011
Tidleg i 2011 sa den russiske føderale tryggingstenesta, Federal'naya sluzhba bezopasnosti Rossiyskoy Federatsii (FSB), at Tamerlan var ein tilhengar av det radikale islam og hadde ein sterk tru. FSB sa at han hadde forandra seg drastisk sidan 2010 og var klår til å reise frå USA til Russland og vere med uspesifiserte underjordiske grupper. Federal Bureau of Investigation (FBI) nekta for at dei hadde hatt konktakt med Tamerlan, men då mor hans hadde prata med den russiske fjernsynskanalen RT vart det avslørt at dei hadde hatt kontakt. FBI sa at dei hadde intervjua Tamerlan og slekningar av han, men at dei ikkje hadde funne nokon terroraktivitet og det gav resultat sommaren 2011. På dette tidspunktet spurde FBI FSB om meir informasjon, men Russland svarte ikkje på førespurnaden frå USA, og FBI avslutta saka. Mor hans sa at FBI-agentar hadde sagt til ho at dei trudde at Tamerlan var ein «ekstremistisk leiar» og at han fekk informasjon frå «ekstremistiske nettstader». Ho sa at Tamerlan likevel hadde vore under FBI-overvaking i minst tre år, og at «dei skulle kontrollere kvart steg han tok». FBI nekta for denne anklagen. På eit tidspunkt søkja han om amerikansk statsborgarskap, men vart nekta av Homeland Security på grunn av eit FBI-intervju i 2011. Til tross for at FBI avslutta saka vart Tamerlan, av Central Intelligence Agency (CIA), plassert på en liste over kjende og mistenkte terroristar, berre 18 månader før bombinga av Boston maraton.
Waltham-morda
Tre jødiske menn, Brendan Mess, Erik Weissman og Raphael Teken vart drepen i eit trippeldrap i Waltham i Massachusetts 11. september 2011, på tiårsdagen for terroråtaka mot Verdshandelssenteret i New York. Alle hadde fått halsen skåret over og kroppane var dekkja med marijuana og penger og 5 000 dollar låg att på staden. Den lokale statsadvokaten sa at det viste seg at drapsmannen og ofrane kjende kvarandre. 23. april 2013 rapporterte American Broadcasting Company (ABC) at styresmaktane meiner at Tamerlan kan ha vore ansvarleg for trippeldrapet og har gjennoppretta etterforkinga.
2012–13
Tamerlan reiste til Russland i januar 2012. I laupet av dei seks månadane han var i Russland vitja han Nord-Kaukasus, inkludert Dagestan og Tsjetsjenia, eit område med uro, etnisk strid, ekstrem islamistisk ideologi og militær islamistisk aktivitet. Leiaren for House Homeland Security, Michael McCaul, sa at han trudde at Tamerlan hadde fått opplæring i laupet av turen, og hadde vorte radikalisert. Far til Tamerlan sa at han var med han i Makhatsjkala i Dagestan i seks månadar og at dei hadde gjort normale ting, mellom anna vitja slektningar. Imidlertid vart Tamerlan sett av Dagestansk politi då han vitja ein kjend muslimsk militant i ein Salafi-moské i Makhatsjkala. I fylgje medieoppslag prøvde Tamerlan å «forsterkje banda til radikale islamistar i ein radikal moské». Farn hans sa òg at Tamerlan var med han til Tsjetsjenia to gonger for å vitja slektningar som bur der.
Han returnerte til USA 17. juli 2012, med eit langt, tjukt skjegg. Livet hans tok ein «stadig meir religiøs retning» med «islamsk trygging». Nokre familiemedlemmar meinte han hadde vorte ein «ekstremist».
Etter han kom attende laga han ein kanal på YouTube med ein speleliste med linkar til to videoer som var merka under kategori merka «Terroristar», mellom anna ein den islamske militanten Abu Dujana; videoene vart seinare sletta. I ein av videoene fann den amerikanske fjernsynskanalen CNN og SITE Institute bilete av medlemmar frå den militante islamske gruppa Caucasus Emirate frå Nord-Kaukasus. Han linka òg til jihadi-videoar på YouTube, inkludert ein av den radikale imamen Feiz Mohammad; i ein video kan ein høyre ein song på arabisk der ein syng om bomber som eksploderar. Han las ofte på ekstremistiske nettstader.
Tamerlan vart teken av politiet i Boston, Brookline og Cambridge minst ni gonger på fire år. Kjelda seier ikkje noko om kva for år dette hende. Tamerlan, kona hans Katherine og borna deira mottok statlege velferdsgodar så seint som i 2012, men ikkje då Boston maraton-bombinga fann stad i april 2013. Advokaten til Katherine sa på same tid som bombinga fann stad at Tamerlan var arbeidsledig og hjelpte til med å ta vare på dottera si, medan Katherine arbeidde over 70 timer i veka i heimetenesta for å forsørgje familien.
I januar 2013 forstyrra Tamerlan ein Martin Luther King, Jr. Day-preken i ein moské i Cambridge. Han protesterte mot samanlikningane av profeten Muhammed og Martin Luther King Jr og byrja å rope i moskéen. Han vart spurd om å ikkje kome attende til moskéen med mindre han ynskte å avstå frå å rope under prekener. Moskéen sa at Tamerlan òg hadde forstyrra ein preken tidlegare.
Boston maraton-bombinga
Saman med broren Dzjokhar Tsarnaev er han mistenkt for å stå bak Boston maraton-bombinga 15. april 2013, drapet på ein politimann 18. april og ein biljakt.
Død
Tamerlan vart involvert i ei skuddveksling tidleg på morgonen 19. april 2013 i Watertown, ein forstad til Boston. Han vart skoten av politiet og teken til fange, men vart påkøyrd av ein stjålen SUV, køyrd av broren, og slepen 6,1 meter bortover under bilen. Han vart teken medvitenlaus med til Beth Israel Deaconess Medical Center, der han etter at akkutmedisinsk personell prøvde å gjennopplive han, vart erklært daud på grunn av stort blodtap og hjarte- og respirasjonsstans.
Foreldra til kona, Katherine Russell, sa i eit fråsegn: «Vår datter har mista sin mann i dag, faren til hennar barn. Me kan ikkje forstå kvifor denne tragiske hendinga fann stad. I kjølevatnet av Patriot's Day veit me at me aldri faktisk kjende Tamerlan Tsarnaev. Våre hjartar er knust etter det han har gjort»."
O-o-O Sole intorno a me
«O-o-O Sole intorno a me» var det sanmarinske bidraget i Junior Eurovision Song Contest 2013 i Kiev i Ukraina, framført på italiensk av Michele Perniola. Songen er skriven av Antonio Carozza, Massimiliano Messieri, Michele Perniola og Piero Romitelli.
Junior Eurovision Song Contest 2013
Landet enda på tiandeplass med 42 poeng; fire frå Armenia og Russland, tre frå Kviterussland og Georgia, to frå Aserbajdsjan, Malta, Moldova, Sverige og Nederland og eitt frå Ukraina. San Marino fekk i tillegg fem poeng frå barnejuryen og kvart land fekk tolv bonuspoeng for å unngå at nokon ville ende opp utan poeng. Det var fyrste gongen San Marino deltok i ein Eurovision-finale. Landet har aldri delteke i finalen i Eurovision Song Contest sidan debuten i 2008.
Taste of You
«Taste of You» (engelsk for Smak av deg) er ein singlar av Knut Kippersund Nesdal, gjeven ut 19. februar 2014. Songen er skriven av Magnus Hængsle og Jenny Moe. 27. januar 2014 vart ein liten del av songen offentleggjort av Norsk rikskringkasting i ein presentasjonsvideo på 15 sekundar, laga i samband med Melodi Grand Prix 2014.
Melodi Grand Prix 2014
«Taste of You» er eit av bidraga i den andre semifinalen i Melodi Grand Prix 2014, den norske uttakinga til Eurovision Song Contest 2014 i København i Danmark.
The Hunchback of Notre Dame
The Hunchback of Notre Dame (norsk tittel: Ringeren i Notre Dame) er ein amerikansk animert dramafilm frå 1996, produsert av Walt Disney Animation Studios og utgjeven av Walt Disney Pictures. Han er den 34. animerte langfilmen frå Disney og utgjeven i perioden kjend som Disney-renessansen. Filmen er basert på romanen under same namn frå 1831, skriven Victor Hugo.
Fylkesveg 57 i Hedmark
Fylkesveg 57 i Hedmark går mellom Tvedt og Putten i Ringsaker kommune. Vegen er 3,8 km lang.
Jan Borgersen
Jan Borgersen var ein norsk friidrettsutøvar frå Fredrikstad. Han vart noregsmeister på 110 meter hekk i 1952 og 1954, i 1954 også på 400 meter hekk. Borgersen, som var medlem i Fredrikstad IF, forbetra i september 1954 to gongar den norske rekorden på langhekken.
Aktiv
Mot slutten av august 1952 vann Borgersen gullmedaljen på korthekken under NM i Oslo. Ei veke seinare i København tangerte han Konrad Hauges 20 år gamle norske rekord i øvinga. I landskampen mot Danmark overraska og vann han på tida 14,8 sekund.
Under Friidretts-NM 1954 i Sarpsborg vann Borgersen begge hekkeløpa, på 110 m hekk viste han favoritten Tor Olsen til sølvplass. Borgersen forbetra sitt personbeste på 400 meter hekk med 1,3 sekund då han på Bislett stadion den 11. september 1954 sletta den 20 år gamle noregsrekorden til Holger Albrechtsen. Deretter reiste han til Athen og landskamp mot Hellas. Onsdagen 16. september vann han langhekk-øvinga og flytta den blodferske rekorden ytterlegare to tidels sekund, ned til 53,2 sekund. Med eitt tidels sekund betre tid tok Kai Sjøberg i 1956 over som norsk rekordhaldar på 400 m hekk.
Corry Massif
Corry Massif er eit stort fjellmassiv markert av eit uvanleg morenemønster på nordsida, 3 nautiske mil vest-nordvest for Crohn Massif i Porthos Range i Prince Charles Mountains i Antarktis. Det vart kartlagd frå landmålingar og flyfoto under Australian National Antarctic Research Expeditions, 1955–65, og vart namngjeven av Australian Antarctic Names and Medals Committee etter M.J. Corry, ein landmålar ved Mawson-stasjonen i 1965.
Schmidt Hills
Schmidt Hills er ei gruppe åsar, 15 nautiske mil (28 km) lang, som ligg nord for Childsbreen og vest for Roderick Valley i Neptune Range i Pensacolafjella. Dei vart kartlagde av US Geological Survey (USGS) frå landmålingar og flyfoto tekne av U.S. Navy, 1956-66. Åsane fekk namn av Advisory Committee on Antarctic Names (US-ACAN) etter Dwight L. Schmidt, ein geologi i USGS to Pensacolafjella i 1962-63, 1963–64 og 1965-66.
Golta
Golta er ei øy i Øygarden kommune i Vestland fylke. Folketalet er 42 (2011).
Vår ære og vår makt
Historikk
Heile stykket vart skrive i den stutte perioden frå 1. januar til 4. mai 1935. Første nyttårsdag møtte Grieg den nytilsette teatersjefen ved Den Nationale Scene, Hans Jacob Nilsen, som oppfordra Grieg til å laga eit stykke om bergenske sjøfolk og reiarar under den fyrste verdskrigen. Samarbeidet mellom Grieg og Nilsen var fruktbart og skrivinga gjekk så raskt at Nilsen i utgangspunktet ynskte å setje opp stykket i april. Likevel skulle den politiske tendensen som lå til grunn for stykke skape problem.
Golta
Golta er skilt frå øya Sotra med den tronge kanalen Goltastraumen. Over denne går Golta bru. Øya er nesten delt på midten av kanalen Vogga, og busetjinga er stort sett samla rundt dette delingspunktet. Mens Vogga er berykta for ville brottsjøar, er det ei lun vik på motsett side mot, Goltosen, og det er òg bygd ein molo i Goltasundet. Høgste punktet er Goltaberget (44 moh).
Vår ære og vår makt
Historikk
Nordahl Grieg var nyleg komen attende frå Sovjetsamveldet, der han hadde vore sidan våren 1933. Der hadde han vorte kommunist, noko som ikkje gjekk upåakta. Styret ved Den Nationale Scene vart nervøse av det dei fekk høyra om stykket, og vedtok etter ei gjennomlesing av det ferdige materialet å stoppa prøvene. Teatersjef Nilsen protesterte, men Grieg valde sjølv å trekkja stykket. Etter ei veke med intens debatt melde Nationaltheatret si interesse for å setja opp stykket, og då valde styret likevel å gå vidare med stykket etter å ha fått forsikringar frå teatersjefen om at oppsettinga skulle vera kritisk til krigen, men ikkje driva politikk.
Golta
Fisket var rikt i vikene rundt Golta, og det kom stadig silde- og makrellstimar inn i dei tronge buktene som kunne stengast av med garn. Ibuarane på øya var difor velståande på 1700- og 1800-talet. Frå slutten av 1800-tallet vart fisket organisert i eit landnotlag, dette var i drift fram til rundt 1950.
Vår ære og vår makt
Historikk
Grieg arbeidde svært tett med det historiske materialet han skulle presentera. Han studerte historiske aviser, rettsreferat og organisasjonsprotokollar som kunne gje informasjon om korleis tilhøva var under fyrste verdskrigen. Visstnok skal einskilde replikkar vera henta direkte ut av dåtidas aviser. I tillegg gjorde han fleire forundersøkingar blant sjøfolk i Bergen, både for å læra om deira røynsler under krigen og for å kunna attgje deira språkbruk (sosiolekt), talemåtar og songar på eit så realistisk vis som mogleg. Stykket vart ein suksess med 60 framføringar og 30 000 publikum, og stort sett positive meldingar, sjølv i konservative aviser. Sidan har det gått inn i den norske dramatiske kanonen, og har blant anna vore hyppig brukt i skulen.
Mount Creighton
Mount Creighton er eit fjell kring 3 nautiske mil aust-nordaust for Mount Gavaghan i Porthos Range i Prince Charles Mountains. Det vart kartlagd frå flyfoto tekne av Australian National Antarctic Research Expeditions og kalla opp etter D.F. Creighton, ein elektrikar ved Mawson-stasjonen i 1963.
Vår ære og vår makt
Stykket
Reiarane sine investeringar og spekulative utnytting av informasjon får katastrofale konsekvensar for sjøfolka som jobbar på skipa som vert senka av tyske torpedoar, anten dei døyr på havet eller endar i alkoholisme. Og på land leier den økonomiske konkurransen folk frå mellomlaga ut i ulukke. Grieg skildrar slik eit samfunn der vinnarane tek alt, utan omsyn til dei lika dei må gå over.
Vår ære og vår makt har tittel frå Bjørnstjerne Bjørnson sitt dikt «Norsk sjømandssang» (1868), der det står følgjande: «Vor ære og vor magt / Har hvide segl os bragt». Grieg si tittel vert helst lesen ironisk – og med full rett – som eit uttrykk for kor langt praksisen til skipsfarten under fyrste verdskrigen låg frå det ærerike biletet som vart teikna av Bjørnson. Det er likevel mogleg å leggja mindre vekt på æra og meir vekt på makta i Bjørnson sin setning. Då vert tittelen ikkje så ironisk, men eit tydeleg uttrykk for korleis Grieg såg på skipsfarten som ein del av maktspelet til det kapitalistiske systemet mellom land og mellom samfunnsklasser. Det er mogleg å sjå misforholdet mellom makt og ære som ein av dei tematiske hovudkonfliktane i stykket.
Formelt sett var stykket nyskapande, sterkt inspirert av sovjetisk teaterkunst som Grieg hadde opplevd dei føregåande åra. Eit døme kan vera den raske og medvitne nytta av sceneskift – til dømes frå reiarar som auser punsj i glasa, til sjømenn som auser livbåten for vatn. Kvart av dei mange grepa bar bod om at også teateret måtte ta steget ut i ei større verd. Særleg nyskapande var Griegs grep med å skriva publikum inn i stykket, og med det setje stykket sitt inn i den diskusjonen som han ynskte at det skulle føre til. Dette er det første dømet på ein medviten bruk i skandinavisk samanheng av det som den tyske kommunistiske skodespeforfattaren Bertolt Brecht har kalla «framandgjeringseffekten», som er meint å skapa ein distanse mellom publikum og scena som vil gjere det mogeleg å oppnå ein kritisk refleksjon hjå publikum. Grieg var likevel for emosjonelt engasjert i personane sine, og for skjønnmålande i trua si på framtida, til at han kan kallast ein verkeleg «brechtsk» dramatikar.
1997-filmen Hercules
Hercules (norsk tittel: Herkules) er ein amerikansk animert fantasyfilm frå 1997, produsert av Walt Disney Animation Studios og utgjeven av Walt Disney Pictures. Han er den 35. animerte langfilmen frå Disney og utgjeven i perioden kjend som Disney-renessansen. Filmen er laust basert på den legendariske helten Herakles i gresk mytologi, kjend i filmen under sitt romerske namn, Herkules, son av Zevs.
Schneider Hills
Schneider Hills er ei gruppe åsar som ligg sør for San Martinbreen og utgjer den sørlege halvdelen av Argentina Range i Pensacolafjella. Han vart kartlagd av US Geological Survey (USGS) frå landmålingar og flyfoto tekne av U.S. Navy, 1956-67. Han vart namngjeve av Advisory Committee on Antarctic Names (US-ACAN) etter Otto Schneider, sjefsforskar i Instituto Antartico Argentino i denne perioden.
Arne Monn-Iversen
Arne Monn-Iversen er ein norsk fiolinist og dirigent, yngre bror av Egil Monn-Iversen. Arne er gift med songarinna Kiss Monn-Iversen og har to søner.
Utdanning og verksemd
Monn-Iversen fekk grundig klaverundervisning og studerte fiolin med Ernst Glaser. I 1952 blei han tilsett som fiolinist i Oslo filharmoniske orkester der han spela til 1995 då han gjekk av med pensjon etter 43 års verksemd. Dei første ti åra spela han i 2. fiolingruppa, og skifta etter det til 1. fiolingruppa. I orkesteret tilrettela han tenesteturnus for begge fiolingruppene og førte oversikt over den tenesteytinga til den einskilde musikaren. I ei årrekkje spela han høvesvis klaver og celesta i Oslo-Filharmonien som først på 1980-talet fekk eigen orkesterpianist i fast stilling. Han hadde ry for å vera ein framifrå orkestermusikar som aldri gjekk på akkord med kvalitetskrava.
Frå 1959–1960 spela Monn-Iversen 2. fiolin i Hindarkvartetten, og grunnla seinare Monn-kvartetten med fiolinisten Sonja Wold, bratsjisten Geoffrey Gotch og cellisten Geir Tore Larsen. I si verketid var Monn-kvartetten aktiv både i konsertsalane og i platestudioa, og i 1987 fekk han Gammleng-prisen som studiomusikar.
Nett som kollegaen Kai Angel Næsteby var Monn-Iversen ein svært aktiv studiomusikar som fungerte som konsertmeister og regissør for studiobesetningar ved hundrevis av plateopptak. Han var også konsertmeister for ei rekkje ad hoc-orkester som til dømes Collegium Musicum. Dette kammerorkesteret var domkantor Rolf Karlsens faste orkester ved oratorieframføringar i Oslo domkyrkje. Monn-Iversen har også dirigert ei rekkje amatørorkester som Oppegård kammerorkester, Borg symfoniorkester og Bryn orkesterforening.
Kidrondalen
Kidrondalen (hebraisk נחל קדרון, Naḥal Qidron; òg Qidrondalen; arabisk وادي الجوز, Wadi al-Joz) er ein dal på austsida av Gamlebyen i Jerusalem, mellom Tempelhøgda og Oljeberget. Han held fram austover til Judeaørkenen, mot Daudehavet. Busetjinga Kedar har fått namn etter dalen, og ligg på ein rygg over Kirondalen. Bydelen Wadi al-Joz er kalla opp etter det arabiske namnet på dalen.
Det ligg mange gravholer i dalen. Området, som ligg i utkanten av landsbyen Silwan, var ein av dei viktigaste gravplassane i Jerusalem i tida kring Det andre tempelet. Fleire av desse gravene er nytta i seinare tid, anten som graver, eller som holer for eremittar og munkar i store klostersamfunn, som heldt til i Kidrondalen. Dei gamle gravene i området tiltrekte seg merksemda til gamle reisande, mellom anna Benjamin frå Tudela.
Aarhus rådhus
Aarhus rådhus er rådhuset i Århus på Jylland i Danmark. Rådhuset vart innvia 2. juli 1941 og er teikna av arkitektane Arne Jacobsen og Erik Møller. Oppføringa av rådhuset vart vedtatt på byrådsmøte 18. november 1937. Aarhus rådhus vart freda i 1995 på grunn av si eineståande arkitektur.
I det første prosjektforslaget var rådhuset utan tårn, men etter stort folkeleg press vart det teikna inn eit rådhustårn. Prisen var åtte millionar danske kroner, inkludert grunnarealet. I tillegg kom utgifter til inventar på 1,5 millionar danske kroner.
Provinsen Ardahan
Provinsen Ardahan (tyrkisk Ardahan ili) er ein provins nordaust i Tyrkia, heilt aust i landet ved grensa til Georgia. Provinshovudstaden er byen Ardahan.
Aarhus rådhus
Rådhuset har eit areal på 19 380 m², inkludert kjellar. Romfanget er på kring 10 000 m³. Tårnet er 60 meter høgt, tårnuret har ein diameter på 7 meter; timevisaren er 2,5 meter og minuttvisaren 3 meter lang.
Bygningen er laga i heilstøypt betong som utvendig er kledt med 6000 m² marmorplater frå Porsgrunn i Noreg.
Provinsen Ardahan
Distrikt
Provinsen Ardahan er delt inn i seks distrikt (hovuddistriktet er utheva):
Aarhus rådhus
I januar 2006 vart Aarhus rådhus tatt med under arkitektur i Kulturkanonen.
Det første rådhuset
Det første rådhuset vart oppført på midten av 1400-talet og låg på Store Torv framfor Århus domkirke sitt tårn. Det var rive i 1859.
Det andre rådhuset
Det andre rådhuset vart oppført i åra 1856–1857 på hjørnet av domkyrkjeplassen og Mejlgade. Offisielt var det eit rådhus, domhus og arresthus, med plass til 28 arrestantar. Etter tida som rådhus var bygningen politistasjon i perioden 1941–1984, og deretter flytta Kvindemuseet i Danmark inn.
Også dette huset er freda.
Gary Mabbutt
Gary Vincent Mabbutt er ein engelsk fotballspelar frå Bristol. Han er særleg kjend for sine 16 år som Tottenham Hotspur-spelar. Han spelte oftast midtstoppar, men kunne også ta ansvar som midtbanespelar. I tida 1982-92 deltok han i 16 av Englands landskampar.
Klubbspel
Mabbutt debuterte i 1979 for Bristol Rovers, eit av dei svakare laga i engelsk andredivisjon. I 1982 vart han overført til fyrstedivisjonsklubben Tottenham Hotspur, der han var lagkaptein frå 1987. Med Tottenham var han med om vinne UEFA-cupfinalen 1984, eit dobbeltoppgjer mot RSC Anderlecht som vart avgjort med straffesparkskyting. Tre år seinare sende han laget sitt i føringa med 2–1 i FA-finalen 1987 mot Coventry City, ein kamp som gjekk til ekstraomgangar og enda med at Coventry sigra 3 – 2 då ei halvklaring frå Mabbutt enda i eige nett. 18. mai 1991 fekk Mabbutt gleda av å heve FA-trofeet etter Tottenham vann 2–1 mot Nottingham Forest i finalen på Wembley stadion, ein kamp der norske Erik Thorstvedt vakta Tottenham-målet. Etter 1993 var Mabbutt hemma av skadar, la opp i 1998.
Landslagsspel
Over ein tiårsperiode, 1982-92, deltok Mabbutt i 16 landskampar for England. Kampane kom i 1982-83, 1986-87 og 1991-92. Han skåra det fyrste målet då England slo Jugoslavia 2–0 i EM-kvalifiseringskamp på Wembley stadion 12. november 1986, aldri elles.
Ånnsjön
Ånnsjön er ein innsjø i det vestlege Jämtland i Sverige, som ligg mellom Storlien og Åre. Innsjøen er nesten sirkelrund og har eit areal på 59 km². Største djupne i innsjøen er på 34 meter, og vassflata ligg 525 meter over havet. Ånnsjön har eit spesielt rikt fugleliv.
Fylkesveg 58 i Hedmark
Fylkesveg 58 i Hedmark går mellom Nydal og Åsheim i Ringsaker kommune. Vegen er 11,0 km lang.
Navlesvin
Navlesvin (Tayassuidae), òg kalla pekarie eller javeline, er ein familie av klauvdyr (Artiodactyla) som høyrer heime i Amerika.
Lund + Slaatto Arkitekter
Lund + Slaatto Arkitekter AS (Lund & Slaatto) er eit norsk arkitektfirma skipa i 1958 av Kjell Lund og Nils Slaatto. Samarbeidet mellom Lund og Slaatto varte heilt til 1995, men Lund + Slaatto Arkitekter, som blei skipa i 1987, fører kontinuiteten vidare frå det opphavlege selskapet.
Navlesvin
Skildring
Linjene som førte fram til navlesvin (Tayassuidae) og andre svin (Suidae) skilde truleg lag under sein eocen, altså for cirka 37,2–33,9 millionar år sidan.
Lund + Slaatto Arkitekter
Lund + Slaatto Arkitekter står bak ei lang rekkje prestisjetunge prosjekt og har vunne fleire norske og internasjonale arkitekturprisar. Kontoret har mellom anna motteke Houens fonds diplom for fem av sine prosjekt; St. Hallvard kyrkje og kloster i 1975, Det Norske Veritas på Høvik i 1988, St. Magnus kyrkje på Lillestrøm i 1991, Sølvberget, Stavanger kulturhus i 1994 og VG-huset, Akersgata 55 i Oslo i 2000. Alt i 1958 fekk Lund & Slaatto Betongtavlen for Asker rådhus. Dei fekk også Betongtavlen i 2006 for den nye Svinesundsbrua.
Av andre store verk kan ein nemne Chateau Neuf frå 1977 og vernebygget i glas til Domkyrkjeruinane på Hamar. Prosjektet fekk Norsk Stålkonstruksjonspris for 1999.
Heroes av Måns Zelmerlöw
Melodifestivalen
«Heroes» var eit av bidraga som vart plukka ut til å deltake i Melodifestivalen, den svenske uttakinga til Eurovision Song Contest. Måns Zelmerlöw framførte songen i den fjerde semifinalen, som gjekk av stabelen i Örebro laurdag 28. februar 2015. Der kvalifiserte han seg direkte til finalen i Globen i Stockholm laurdag 14. mars.
Navlesvin
Skildring
Navlesvin liknar på dyra i svinefamilien, men skil seg også frå desse på fleire område. Navlesvina har blant anna kortare hale, med maksimalt sju virvlar. Artene har òg kortare lemmar og kortare hjørnetenner. Resten av hjørnetennene går også rett nedover i munnen. Navlesvin har elles ein kjertel bakarst på ryggen som dei kan senda ut eit sterkt luktande sekret frå som dei bruker til å markera. Denne opninga minner om ein navle, og dette har gjeve dei namnet navlesvin. Navlesvin har ein trekamra mage som er meir kompleks enn svinemagen.
Artar
Familien omfattar tre kjende arter i to slekter. I Brasil er det likevel nokså nyleg oppdaga eit navlesvin som kunne tenkjast å vera ei fjerde art. På norsk fekk det namnet kjempepekari, fordi det var større enn dei andre artene. Arten blei først oppdaga i januar 2000, men opplysninga blei halden tilbake av omsyn til vidare undersøkingar. Dyret skil seg frå dei andre tre artane gjennom både å vera større (ca. 130 cm lang og omkring 40 kg tung) og gjennom å mangla det karakteristiske «halsbandet». I seinare tid har andre argumentert for at kjempepekarien berre er ein lokal variant av halsbandpekarien (Pecari tajacu). Dette har blant anna spesialistane ved IUCN gått ut frå.
Forsking med mitokondrielt DNA støttar teorien om tre slekter; Tayassu, Chacoan og Pecari. Tilhøvet mellom slektene er likevel framleis uavklart og treng meir forsking. Pecari tajacu blei tidlegare rekna til slekta Tayassu, men er altså omklassifisert.
Heroes av Måns Zelmerlöw
Melodifestivalen
I finalen var «Heroes» førehandsfavoritt. Songen var det sjette bidraget på scena av ti bidrag i finalen, og han vann Melodifestivalen med 122 poeng frå dei internasjonale juryene og 166 poeng fra dei svenske tv-sjåarane. Med 288 poeng sammenlagt vann «Heroes» den klaraste sigeren med det dåverande poengsystemet i Melodifestivalen – 149 poeng foran andreplassen.
Det uvanlege sceneshowet fekk også mykje merksemd. Zelmerlöw sit foran ein videoskjerm der ein liten teikneserie-gutt dukkar opp. Underveis i framføringa samhandlar dei to, blant anna ved at dei dunkar knokane mot kvarandre. Figuren måtte justerast noko foran Eurovision Song Contest, på grunn av strid om rettar.
Eurovision Song Contest
«Heroes» var ein av favorittane i forkant av tevlinga, og Sverige deltok i den andre semifinalen i Wien torsdag 21. mai 2015. Songen vann semifinalen og sikra seg ein plass til finalen laurdag 23. mai. Der var «Heroes» bidrag nummer 10 av 27 på scena. I avrøystinga fekk Sverige 365 poeng og vann Eurovision Song Contest med god margin foran Russland og Italia.
Sverige vann juryavrøystinga med god margin, men vart berre nummer tre i telefonavrøystinga. Dette var fyrste gongen ein Eurovision-vinnar ikkje vann telefonavrøystinga. Samtlege vinnarar frå 2009 til 2014 vann også telefonavrøystinga.
Sigeren gjorde at Sverige fekk arrangere Eurovision Song Contest 2016.
Listeplasseringar
«Heroes» vart ein stor salgssuksess og kom inn på fleire europeiske hitlister. I Noreg nådde songen ein fjerdeplass på VG-lista og vart også sertifisert med gull i Noreg, noko som inneber at songen vart lasta ned eller strøymd minst 2 millioner gongar i Noreg.
Mount Cresswell
Mount Cresswell er eit avlangt, kuppelforma fjell 9 km nord-nordaust for Mount Dummett sør i Prince Charles Mountains i Antarktis. Det vart kartlagd frå flyfoto tekne av Australian National Antarctic Research Expeditions i 1956 og vart namngjeven av Australian Antarctic Names and Medals Committee etter George Robert Cresswell, ein polarlysforskar ved Mawson-stasjonen i 1960.
Fylkesveg 59 i Hedmark
Fylkesveg 59 i Hedmark går mellom Jensbakken og Rognlia i Ringsaker kommune. Vegen er 4,9 km lang.
Jerry Leiber og Mike Stoller
Tekstforfattaren Jerome «Jerry» Leiber (25. april 1933-22. august 2011) og komponisten Mike Stoller (fødd 13. mars 1933) var ein amerikansk låtskrivar- og produsentduo. Dei fekk først suksess med songar som «Hound Dog» (1952) og «Kansas City» (1952). Seinare i 1950-åra fekk dei ei rekkje hittar med The Coasters, som «Young Blood» (1957), «Searchin'» (1957) og «Yakety Yak» (1958), som er somme av dei mest underhaldande i rock and roll med hjelp av humor og ein stil som var meir teatralsk enn personleg. Dei var blant dei første kvite musikarane som omfamna svart musikk med gjennomarbeidde produksjonsverdiar der dei la vekt på den kjenslemessige krafta med The Drifters på «There Goes My Baby» (1958), som igjen påverka Phil Spector, som studerte produksjonane deira medan han spelte gitar på somme av innspelingane deira.
Leiber og Stoller skreiv mange hittar for Elvis Presley, som «Love Me» (1956), «Jailhouse Rock» (1957), «Loving You», «Don't» og «King Creole». Dei samarbeidde òg med andre låtskrivarar på songar som «On Broadway», i lag med Barry Mann og Cynthia Weil; «Stand By Me», i lag med Ben E. King; «Young Blood», i lag med Doc Pomus og «Spanish Harlem», som Leiber skreiv i lag med Phil Spector. Dei vart stundom oppførte under pseudonymet Elmo Glick. I 1964 lanserte dei Red Bird Records med George Goldner og fokuserte på «jentegrupper», og gav ut somme av dei klassiske songane frå Brill Building-tida.
Alt i alt skreiv Leiber og Stoller over 70 hittar. Dei vart innlemma i Songwriters Hall of Fame i 1985 og Rock and Roll Hall of Fame i 1987.
Latelhorn
Latelhorn er eit fjell i Wallis-Alpane på grensa mellom Sveits og Italia.
Christiane Gohl
Christiane Gohl er ein tysk forfattar fødd i Bochum. Gohl skriv òg romanar under pseudonyma Ricarda Jordan, Sarah Lark og Elisabeth Rotenberg. Ved sida av barne- og ungdomsbøker med hesteemne, skriv Gohl også romanar for vaksne.
Utdanning og yrke
Christiane Gohl studerte pedagogikk, tok ein doktorgrad, og arbeidde som journalist, lærar og tekstforfattar. Etter at ho ei tid var reiseleiar på New Zealand, fekk ho interesse for dette landet. Ho skriv romanar frå New Zealand under namnet Sarah Lark, medan ho brukar Ricarda Jordan i dei historiske verka sine. Utanom forfattaryrket driv Gohl litt hesteoppdrett i Almería i Spania.
Fekting
Historie
Moderne fekting har dei fjerne røtene sine i gammal krigskunst, og heilt tilbake i det gamle Egypt fanst det skular for sverdkamp. Seinare skulle mellom anna grekarane, romarane og vikingane sjå verdien i å læra seg våpenbruk. Å kunne svinga sverdet skikkeleg var livsviktig for einkvar krigar. Utover i mellomalderen utvikla våpena seg stadig vekk for å halda tritt med stadig betre rustningar. Dette kappløpet tok slutt etter kvart som krutvåpen gradvis fortrengde både sverd og rustningar frå slagfeltet.
Moderne fekting har anane sine frå den europeiske renessansen. Sverdet var blitt mindre viktig i krig, men var til gjengjeld det føretrekte våpenet i private duellar, særleg blant adelege. I Spania på 1500-talet var sverdet ein del av det sivile daglegantrekket, og fekteskular sørgde for å gje unge adelsmenn kyndig opplæring i effektiv duellering. Den nye fektinga førte med seg nye, lettare våpen, berekna for hurtige støyt heller enn tunge hogg. Floretten dukka opp som undervisingsvåpen, og fektekunsten blei del av det adelege danningsidealet. I fleire land blei det etterkvart lagt ned forbod mot privat duellering, eller ein søkte i det minste å avgrensa mannefallet ved å sørga for at kampane blei stoppa så snart nokon var stukke til blods. Den same regelen blei gjort gjeldande i den seinare kårdefektinga, ved at heile kroppen blei eit gyldig treffområde og ikkje berre dei vitale områda.
Sportsfekting
Moderne sportsfekting voks ut av den «klassiske» renessansefektinga og fekk truleg gjennombrotet sitt under dei fyrste olympiske leikane i 1896. Fekting blei til ei sportsgrein. Etter mange års usemje mellom den franske og italienske fekteskulen, blei FIE (Fédération Internationale d'Escrime) stifta i 1913 for å utvikla eit felles regelverk. Ein innførte elektrisk registreringsutstyr i 1934, slik at dømminga av den raske, nye idretten blei lettare.
Våpentypar
Det finst tre typar våpen innan sportsfekting: kården, floretten, og sabelen.
Utstyr
mini|Utstyr for sportsfekting: 1. [[jakke 2. Hanske 3. Leidning
4. Kårdar 5. Knebukser 6. Maske 7. Undervest (plastron, brystvern)]] Fekteutrusting består av jakke, bukse, maske, undervest (plastron), hanske, sokkar, sko, våpen og kroppsleidning. Kvinner treng dessutan brystplate og mange gutar/menn bruker susp i kårdefekting, noko som ikkje er vanleg for florett- og sabelfekting. For florettfekting må fektaren i tillegg ha metallvest ytst, ofte kalla florett-«lamé», medan fektaren i sabelfekting har ei metalljakke (sabel-«lamé») med erme. Metallvesten og metalljakka dekker gyldig trefflate i høvesvis florett- og sabelfekting, slik at treff utanfor vesten/jakka blir registrerte på elektroniske skåringsapparat som ugyldige (florett) eller ikkje blir registrerte (sabel).
Maskene som blir brukte for kvart våpen er forskjellige, grunna forskjellige gyldige trefflater for kvart våpen.
Fektejakke, undervest og bukse er laga av kevlar eller eit anna eigna materiale, og FIE-merka fekteklede skal tola eit trykk på 800 Newton per mm² (altså 800 megapascal eller omtrent 8 000 gongar lufttrykket), medan maskeskjegget skal tola eit trykk på 1 600 Newton per mm². Det finst òg fekteklede i 350 Newton-kvalitet, mest brukt til trening og for barn. Tryggingskrava for fekteutstyr er sette for å unngå skade dersom ei våpenklinge skulle brekka. Krava er blitt utvikla fortløpande ut frå erfaringar. Skadar er svært sjeldne i sporten.
Pisten
Konkurranseområdet i fekting blir kalla pist, og er 1,5-2 meter breitt og 14 meter langt. Det består i praksis av eit finvove teppe av kopartråd eller eit anna eigna materiale. Pisten blir delt på midten av ei tverrlinje. To meter frå tverrlinja er det ei gardlinje på begge sider, der fektarane har utgangstilling ved kampstart og treff. Overflata til pisten er elektrisk leiande, slik at treff på denne ikkje blir registrerte.
OL
Fekting har vore med på det olympiske programmet sidan starten av dei moderne olympiske leikane i Aten i 1896. I OL 1896 var det berre florett og sabel som fektarane konkurrerte i, og kårde kom fyrst med blant fekteøvingane i OL 1900, haldne i Paris. Kvinner fekk høve til å delta for fyrste gong i Paris i 1924.
I Noreg
Fekting i Noreg har lange tradisjonar. Idretten blei organaisert allereie i 1906 då ein stifta Oslo Fekteklub. Dette var kimen til at Noregs Fekteforbund blei stifta i 1911, og Noreg var eitt av 9 europeiske land som bidrog til å stifta FIE.
I 2017 arrangerte Kristiansand Fekteklubb, i samarbeid med Molde Fekteklubb, Nordiske Meisterskap i sabelfekting, der sabelfektarar frå ni land deltok.
Sidan 1980-åra er det dermed berre i våpengreina kårde at Noreg kan visa til internasjonale resultat, sidan det ikkje har vore noko norsk landslag i florett eller sabel. Claus Severin Mørch frå Bygdø fekteklubb tok i 2005 bronsemedalje i senior-VM. Sturla Torkildsen frå Njård fekting tok i 1999 bronse i EM for juniorar. Sturla Torkildsen var den einaste norske deltakaren i fekting under OL i Beijing i 2008. Fredrik Backer frå Njård fekting blei europameister U23 i 2008, og har tatt to bronsar i junior-VM. Det norske juniorlandslaget for gutar tok VM-sølv i lagkonkurransen i junior-VM 2005. Mariella Fossum frå Bygdø tok sølv i kadettkonkurransen same året.
Njård fekting er òg fleire gangar Nordiske meistrar i lag for herrar dei siste åra, og har ein 6.-plass frå Europacupen i 2007 (meisterligaen for fekting).
Beste norske plassering i OL er Bartosz Piasecki frå Bygdø Fekteklubb med sølv frå sommar-OL i London 2012. Beste plassering før det var Nils Koppang frå Oslo fekteklub, med 11.-plass i 1984.
Gottfried Keller
Gottfried Keller var ein sveitsisk forfattar. Han er mest kjend for romanen Der grüne Heinrich.
Keller var fødd i Zürich. Han gav ut dei første dikta sine i 1846. I 1855 gav han ut den halvt sjølvbiografiske Der grüne Heinrich, som skildrar ein ung mann med ein mislykka kunstkarrière. I 1872 kom Sieben Legenden.
Keller var ein god forteljar, og skreiv nokre av dei best kjende tyske novellene frå denne perioden. Blant desse kan ein nemna Romeo und Julia auf dem Dorfe og Züricher Novellen.
Klosterneuburg
Klosterneuburg er ein by og ein kommune i distriktet Tulln i forbundslandet Niederösterreich i Austerrike. Kommunen har ei flatevidd på 76,2 km² og 27 000 ibuarar. Byen ligg ved vestbreidda av Donau, 192 meter over havet og ei 8 kilometer nord om Wien.
Klosterbygningane som har gitt staden namn, ruvar i bylandskapet.
Mange i det austerrikske embetsverket har tradisjonelt busett seg i Klosterneuburg.
Hamn i Senja
Hamn i Senja er eit fiskevær og eit turistmål på Senja i Troms og Finnmark. Fylkesveg 86 passerer staden og ligg omtrent 15 minutt med bil frå Gryllefjord. Staden var stor på mottak av fisk i perioden mellom 1925 og 1935. I 1994 starta satsinga innan reiselivsnæring.Det er fasilitetar for konferansar og tilbod om aktivitetar både til havs og på land.
Hovudbygningen og fleire av dei gamle rorbuene på Hamn vart totalskadd av ein brann i september 2005, og arbeidet med å bygge anlegget opp att vart starta kort etter. I januar 2007 vart fleire rorburer øydelagt av ein ny brann.
Recycler av ZZ Top
Recycler er det tiande studioalbumet til det amerikanske bluesrockbandet ZZ Top, gjeve ut i 1990.
Bandet hadde ei rolle i filmen Tilbake til fremtiden III i 1990 der dei spelte ein «old west»-versjon av «Doubleback» i lag med somme lokale musikarar. Den vanlege versjonen av songen vert spelt over rulleteksten. Musikkvideoen til «Doubleback» nytta òg klipp frå filmen. Det var tre hitsinglar frå albumet - «Doubleback» (førsteplassen på Album Rock Tracks i fem veker), «Concrete and Steel» (toppen av Album Rock Tracks i fire veker) og «My Head's In Mississippi» (toppen av Album Rock Tracks i seks veker).